****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 6. detsember 2021 nr 1-9/21/1

Algus kell 16.00, lõpp kell 18.41

**Koosolekut juhatas** Tonio Tamra

**Protokollis** Helena Tiivel

**Võtsid osa liikmed:** Marje Aavik, Margit Kirss, Kati Kivja, Griseldis Künnapuu, Allan Praats, Priit Pramann, Külli Salumäe, Karmen Selter, Helle Siimann, Lii Susi, Margit Suurmets, Tonio Tamra

**Vabakuulajatena võtsid osa asendusliikmed:** Triinu Tints,Kadri Kallast,Katrin Viira,Kristiina Mikk, Laineli Parrest

**Koosolekul viibisid:** rahandusameti juhataja Marika Aaso, abilinnapea Kristjan Mändmaa, linnapea Madis Timpson, kultuuri- ja noorsootöö spetsialist Vilja Volmer-Martinson

Koosolek toimus füüsiliselt raekojas ja elektrooniliselt Microsoft Teamsi vahendusel.

Komisjon kinnitas päevakorra

**PÄEVAKORD:**

1. Liikmetega tutvumine

2. Viljandi linna 2022. aasta eelarve kinnitamine, I lugemine (2021/27)

3. Esindajate määramine Viljandi linna haridusasutuste hoolekogudesse (2021/19)

4. Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ muutmine (2021/18)

5. Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2021/25)

6. Projektide hindamine

7. Hariduskomisjoni tegevusplaani koostamine

8. 2022. a töögraafiku kinnitamine

**PÄEVAKORRAPUNKT NR 1**

**Liikmetega tutvumine**

**KUULATI:**

Koosolekul osalejad tutvustasid end.

**PÄEVAKORRAPUNKT NR 2**

**Viljandi linna 2022. aasta eelarve kinnitamine, I lugemine (2021/27)**

**KUULATI:**

M. Timpson ja M. Aaso andsid ülevaate eelnõust, mille eesmärk on kinnitada Viljandi linna 2022. aasta eelarve kogumahuga 32 447 015 eurot.

Koosoleku juhataja pani eelnõu hääletusele.

**Hääletati:**

12 poolt, vastu ja erapooletuid ei olnud.

**OTSUSTATI:**

Toetada eelnõu „Viljandi linna 2022. aasta eelarve kinnitamine“ I lugemise saatmist volikokku.

**PÄEVAKORRAPUNKT NR 3**

**Esindajate määramine Viljandi linna haridusasutuste hoolekogudesse (2021/19)**

**KUULATI:**

T. Tamra – oleme kõikidel fraktsioonidel palunud teada anda, keda nad soovivad omalt poolt määrata haridusasutuste hoolekogudesse, tänaseks on selgunud, et on väga palju soovijaid ja minuni ei ole jõudnud veel EKRE nimekiri.

K. Mändmaa – linnavalitsuse seisukoht on, et lasteaedades oleks üks esindaja, üldhariduskoolides oleks kuni 3 ja huvikoolides kuni 2 esindajat.

T. Tamra – teen ettepaneku, et esindajad, kes on määratud volikogu poolt hoolekogudesse, teeksid õppeaasta lõpus lühikese kokkuvõtte vastava allasutuse elust, muredest ja töödest ning õppeaasta viimasel volikogu istungil, s.o augustis, tehakse hariduskomisjoni poolt ettekanne volikogule Viljandi linna 13 haridusasutusest.

Komisjon toetas ettepanekut.

**OTSUSTATI:**

Töötada eelnõuga edasi, et saaks volikogus kinnitada.

**PÄEVAKORRAPUNKT NR 4**

**Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ muutmine (2021/18)**

**KUULATI:**

K. Mändmaa tegi ettekande eelnõust, mille eesmärk on laiendada seni munitsipaalhuvikoolidele ja erahuvikoolidele kehtestatud 100% õppetasu soodustus huvitegevust pakkuvatele eraühingutele. Tegevus on suunatud huvihariduse ja –tegevuse kättesaadavuse suurendamiseks.

Koosoleku juhataja pani eelnõu hääletusele.

**Hääletati:**

11 poolt, vastu ja erapooletuid ei olnud.

**OTSUSTATI:**

Toetada eelnõu „Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ muutmine (2021/18)“.

**PÄEVAKORRAPUNKT NR 5**

**Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2021/25)**

**KUULATI:**

K. Mändmaa andis ülevaate eelnõust, millega muudetakse linnavolikogu määrust, mille alusel lapsevanemad tasuvad lasteaia õppekulu.

Koosoleku juhataja pani eelnõu hääletusele.

**Hääletati:**

12 poolt, vastu ja erapooletuid ei olnud.

**OTSUSTATI:**

Toetada eelnõu „Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2021/25)“.

**PÄEVAKORRAPUNKT NR 6**

**Projektide hindamine**

**KUULATI:**

V. Volmer-Martinson andis ülevaate projektide hindamise põhimõtetest.

Noorsootöö valdkonnas oli üks taotlus summas 1600 eurot. Noorsootöö valdkonnas on jagada 2000 eurot.

Noorsootöövaldkonna projekt:

* Mittetulundusühing Evestuudio taotleb 1600 eurot koolivaheaja tsirkuselaagri korraldamiseks.

K. Selter – teen ettepaneku eraldada 1000 eurot.

M. Kirss - minu ettepanek on projekti mitte toetada.

L. Susi - 1000 eurot 12 lapse kohta on palju, teen ettepaneku eraldada 800 eurot.

M. Suurmets – toetan 800 euro eraldamist.

Koosoleku juhataja pani 800 euro ettepaneku hääletusele.

**Hääletati:**

10 poolt, 1 vastu, 1 erapooletu.

Komisjon otsustas toetada projekti 800 euroga.

Haridusvaldkonna projektid:

* Viljandi Vaba Waldorfkool taotleb 4711 eurot Waldorfkooli kesktaseme pilliõppe jaoks, et soetada 4 täismõõdus kitarri.

K. Kivja taandas end projekti arutamiselt ja otsustamiselt.

M. Kirss – teen ettepaneku toetada vaid pillide ostmist, mitte töötasu.

T. Tamra – teen ettepaneku eraldada 480 eurot kitarride soetamiseks.

Koosoleku juhataja pani ettepaneku hääletusele.

**Hääletati:**

11 poolt, vastu ja erapooletuid ei olnud.

Komisjon otsustas toetada projekti 480 euroga.

* Sihtasutus Viljandi Hariduse Arengufond taotleb 450 eurot Viljandi maakonna Jakobsoni nimelise füüsika võistluse korraldamiseks.

K. Salumäe – teen ettepaneku toetada täies mahus ehk 450 euroga.

Koosoleku juhataja pani ettepaneku hääletusele

**Hääletati:**

11 poolt, vastu ja erapooletuid ei olnud.

Komisjon otsustas toetada projekti 450 euroga.

Koosoleku juhataja palus komisjonil summad kinnitada.

**Hääletati:**

11 poolt, vastu ja erapooletuid ei olnud.

**OTSUSTATI:**

1. Toetada Mittetulundusühingu Evestuudio taotlust 800 euroga.

2. Toetada Viljandi Vaba Waldorfkooli projekti 480 euroga kitarride soetamiseks.

3. Toetada Sihtasutuse Viljandi Hariduse Arengufond projekti 450 euroga.

**PÄEVAKORRAPUNKT NR 7**

**Hariduskomisjoni tegevusplaani koostamine**

**KUULATI:**

T. Tamra – esiteks, nagu juba eespool rääkisin soovin kavva võtta augustis hoolekogu liikmete aruannete kuulamise ja mille põhjal teeksime ettekande ka linnavolikogule. Teiseks soovin ette võtta huvihariduse õppetasu võimaliku vähendamise. Kolmandaks soovin seda, et kui meil avaneb taas võimalus, siis hakkaksime käima Viljandi haridusasutustes koha peal oma koosolekuid pidamas. Täna on olukord selline, et me seda teha ei saa, aga kui see võimalus meile jälle avaneb, siis teeme seda kindlasti. Neljandaks soovin, et kord aastas oleks meil kohtumine Viljandi haridusjuhtidega.

K. Salumäe – minu ettepanek on teha tegevusplaani dokument, kuhu kirja panna kõik ideed ja arutame edaspidi ning täiendame jooksvalt.

**PÄEVAKORRAPUNKT NR 8**

**2022. a töögraafiku kinnitamine**

**KUULATI:**

Komisjon vaatas üle 2022. aasta töögraafiku (lisa 1).

**OTSUSTATI:**

Komisjoni kinnitas töögraafiku esitatud kujul.

(allkirjastatud digitaalselt) (allkirjastatud digitaalselt)

Tonio Tamra Helena Tiivel

koosoleku juhataja protokollija